АҞӘА, цәыббра 3 - Sputnik. Нижегородтәи аобласт, Выкса ақалақь аҿы инхоз, 48-шықәса зхыҵуаз аԥсшьаҩы Витали Градобоев Гагра иахьаҵанакуа дӡааҟәрылеит ҳәа аанацҳауеит Аԥсны АҶА.
Ахҭыс азы аҷаԥшьаратә ҟәшахьы адырра ҟаҵан цәыббра 2 асааҭ 22:19 рзы.
Хабарда иӡыз атурист иԥсыбаҩ аԥшаара иаҿуп, аԥшаарақәа аруадаҩуеит амшынеисра.
АҞӘА, цәыббра 1 - Sputnik. Самаратәи аԥсшьаҩы Александр Совинкин, Пицунда, асасааирҭа "Сэр Рэмбо" аԥшәма Фазлыбеи Ԥкьыни аҽа ԥсшьаҩыки ҳәызбала ихәит ҳәа аанацҳауеит Аԥсны Адәныҟатәи аусқәа рминистрра апресс-маҵзура.
Амилициа апресс-маҵзураҿы ишырҳәо ала, ахаҵа ижәны дыҟан, мзызк амамкәа 53-шықәса ирҭагылоу асасааирҭа аԥшәма ихәдеи инапқәеи ахәрақәа рниҵеит. Анаҩс Совинкин Новосибирсктәи аԥсшьаҩ ԥҳәыс дыхәны дыбналеит.
Ахаҵа даанкылан агәыларатә сасааирҭа-ҩнаҿы. Ацәгьа злеиуыз аҳәызба аҭыԥ аҟынтәи ишьҭыхын.
Гагра араион ААР аматериал еидкыланы апрокуратурахь инанашьҭит анаҩстәи апроцессуалтә ӡбамҭа адкыларазы.
АҞӘА, цәыббра 1 - Sputnik. Гәдоуҭа араион Оҭҳара ақыҭан иҟалаз амҩатә машәыр иахҟьаны ахаҵа дҭахеит ҳәа аанацҳауеит Аԥсны АҶА апресс-маҵзура.
Аԥсны АҶА аҷаԥшьарҭахь иҟалаз азы адырра ҟаҵан нанҳәа 31 асааҭ 16:27 азы.
Автомашьына "Subaru" аԥсҟы зкыз Гагратәи амҩаду даныланы дахьцоз амҩа дахҟьаны аҵла дасит.
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>